# ஃபெமினிஸ்ட் ஒப்பர்ச்சுனிட்டீஸ் (FEMINIST OPPORTUNITIES NOW / FON)

விருப்புகளை வெளிப்படுத்துவதற்கான (**EOI)** படிவம்: மானியங்கள் மற்றும் பங்காண்மைகள்

நிதியிடல் வழி 2: அபிவிருத்தி (ஐக்கிய அமெரிக்க டொலர்கள் 13,**000 – 47,000)**

# பின்னணி

“[ஃபெமினிஸ்ட் ஒப்பொர்ச்சுனிட்டீஸ் நவ் (FON)](mailto:https://feministnow.org/)” என்பது [இன்டர்னேஷனல் பிளான்ட் பேரன்ட்ஹூட் பெடரேசன் ஆபிரிக்கா றீஜன் (IPPFAR)](mailto:https://africa.ippf.org/) என்ற அமைப்பின் தலைமையில் நிறுவனங்களின் ஒன்றியம், [CREA](mailto:https://creaworld.org/), [எம்பவ் ஹேர் (Empow'Her)](mailto:https://empow-her.com/), [இன்டர்னேஷனல் பெடரேசன் ஒன் ஹியூமன் ரைட்ஸ் (International Federation on Human Rights)](mailto:https://www.fidh.org/en/) அத்துடன் [மெடிசின்ஸ் டு மொன்டே பிரான்ஸ் (MdM-FR)](mailto:https://www.medecinsdumonde.org/) ஆகிய அமைப்புகளுடனான ஒத்துழைப்புடன் அமுல்படுத்தப்படும் திட்டமாகும். [ஏஜென்சே பிரான்கைசே டிவலொப்மென்ட் (Agence Francaise de Développement (AFD))](mailto:https://www.afd.fr/fr) அமைப்பின் நிதியிடலில் முன்னெடுக்கப்படும் FON திட்டம் பெண்ணிலைவாத நிறுவனங்களுக்கு வழங்கப்படும் உப மானியத்தின் ஊடாக பால்நிலை அடிப்படையில் அமைந்த வன்முறையை (Gender Based Violence/GBV) தீர்ப்பதற்கு பெண்ணிலைவாத இயக்கங்களின் இயலுமையை வலுப்படுத்துவதை தனது பரந்த இலக்காகக் கொண்டுள்ளது. சிறிய, அநேகமாக பதிவு செய்யாமல் காணப்படும் பெண்ணிலைவாத இயக்கங்களை சென்றடைவதில் இத்திட்டம் கூடிய கவனம் செலுத்தும். இத்திட்டம் மூன்று பிராந்தியங்களைச் சேர்ந்த பத்து நாடுகளில் அமுல்படுத்தப்படவுள்ளது: மெக்சிக்கோ மற்றும் கொலம்பியா (MdM அமைப்பின் தலைமையில்), **பங்களாதேஸ் மற்றும் இலங்கை** (**CREA** **அமைப்பின் தலைமையில்)** அத்துடன் பேர்க்கினா, பாசோ, எத்தியோப்பியா, கினியா, ஐவரி கோஸ்ட், மற்றும் மாலி (IPPFAR அமைப்பின் தலைமையில்) ஆகிய நாடுகளில் இத்திட்டம் முன்னெடுக்கப்படவுள்ளது.

FON திட்டத்தின் குறிக்கோள்களாவன:

* இயலுமை விருத்திக்கு ஒரு உள்வாங்கும் தன்மை மிக்க அணுகுமுறை ஒன்ற முன்மொழிவதன் மூலம் ஒழுங்கமைப்பு மற்றும் தொழில்நுட்ப மட்டங்களில் பெண்ணிலைவாத நிறுவனங்களின் பேண்தகு நிலையை மேம்படுத்தல்.
* சிறிய மற்றும் புறக்கணிக்கப்பட்ட நிறுவனங்களுக்கு பேண்தகு நிலை, நெகிழ்வுத்தன்மை, அத்துடன் ஏற்ற வகையில் மாற்றியமைக்கப்பட்ட நிதிகளுக்கான அணுகலை ஏற்படுத்துவதன் ஊடாக பெண்ணிலைவாத CSO க்களின் தாங்குதிறன் மற்றும் பல்வகைத்தன்மைக்கு ஆதரவளித்தல்.
* தெற்கு பிராந்திய பெண்ணிலைவாத CSO க்களின் வலையமைப்பாக்கத்தை பலப்படுத்துதல், பொது நிகழ்ச்சி நிரலில் அவற்றின் குரலை உரத்தொலிக்கச் செய்யும் வகையில் அவற்றை தேசிய, பிராந்திய மற்றும் சர்வதேச மட்டங்களில் உள்ள வலையமைப்புகளுக்கு நெருக்கமாக்குதல்.

# ‘டிவலொப்’ மானிய வழிமுறை

பெண்ணிலைவாத CSO க்களுக்கு நெகிழ்வுத்தன்மை மிக்க அத்துடன் ஏற்ற வகையில் மாற்றியமைக்கப்பட்ட நிதியிடல்களை வழங்குதல் FON திட்டத்தின் பிரதான நடவடிக்கைளுள் ஒன்றாகக் காணப்படுகின்றது. பால்நிலை அடிப்படையில் அமைந்த வன்முறைகளை (GBV) தீர்க்க பணிபுரியும் பெண்ணிலைவாத CSO க்களுடன் பங்காண்மையினை ஏற்படுத்தல் இந்த வழிமுறையின் நோக்கமாக அமைந்துள்ளது. இந்த நிதியிடல் வழிமுறை ஊடாக பின்வரும் நடவடிக்கைகள் ஊக்குவிக்கப்படுகின்றன:

* உங்கள் நிறுவனத்தின் செயற்பாடுகள் இடம்பெறுவதை உறுதி செய்வதற்காக அடிப்படை நிதியிடல் (மூல நிதியிடல்).
* நிறுவனத்தின் பேண்தகு நிலையை உறுதி செய்வதற்காக திட்டமொன்றுடன் இணைக்கப்படாமல் நிறுவனத்தின் செலவுகளுக்கான நிதியினை வழங்குதல், இந்த செலவுகள் நிறுவனத்தின் ஒழுங்கமைப்பு மற்றும் தொழில்நுட்ப இயலுமைகளை வலுப்படுத்த அர்ப்பணிக்கப்பட வேண்டும்.

இதற்கான உதாரணங்களில் நிறுவன மட்டத்தில் ஆலோசனை ஆதரவை பெறுவதற்கான செலவு (நிதியியல் முகாமைத்துவம், உள்ளக கணக்காய்வு, ஆட்சி போன்ற விடயங்களுக்கான ஆலோசனை), கருவிகளுக்கான செலவு (அதாவது கணணிகளின் கொள்வனவு, அலுவலக வழங்கல் பொருட்கள்...), நுகரக் கூடிய பொருட்களுக்கான செலவுகள் (அதாவது, காகிதங்கள், அச்சு மை போன்றன), இயக்க செலவுகள் (அதாவது, வாடகை, போக்குவரத்து, மின்சாரம், தொடர்பாடல்) போன்ற செலவுகள் உள்ளடங்க முடியும்.

* குறிப்பான ஒரு திட்டம் / இடையீட்டுக்கான நிதியிடல். இது GBV இனைத் தீர்ப்பதற்காக ஏற்கனவே காணப்படும் அல்லது ஒரு புதிய முன்னெடுப்பாக அமைந்திருக்கலாம்:
* ஒரு தொழில்நுட்பக் கண்ணோட்ட நோக்குப் புள்ளியில் உங்களின் பணியை விருத்தி செய்தல், அதாவது; பெண்களின் உரிமைகள் தீவிரமாக மீறப்படுவது தொடர்பில் ஆய்வு மற்றும் பகுப்பாய்வை மேற்கொண்டு மனித நேய சூழலில் GBV தொடர்பான திட்டங்களை அமுல்படுத்தல்.
* விருத்திக்கான முன்னெடுப்புகள்: அதாவது; ஏற்கனவே காணப்படும் பாரபட்சம் மிக்க சட்டங்கள், கொள்கைகள் அல்லது அமைப்புகளை சீர்திருத்தம் செய்தல்; GBV இனைத் தீர்ப்பதற்கான முன்னெடுப்புகள், அதாவது; உரையாடலை ஊக்குவித்தல், நிலைமாற்றம் மிக்க முறைசார் மாற்றங்களை ஏற்படுத்தும் நோக்கில் பெண்ணிலைவாத CSO க்களின் மத்தியில் பகிர்தல்களை மேற்கொள்ளல்; அறிவின் திரட்சிக்கு பங்களித்தல்; GBV இனைத் தீர்ப்பதற்கான ஊடக கருவித் தொகுதியை விருத்தி செய்தல் (உருவாக்கம் மற்றும் சோதனை செய்தல்).
* மேற்குறிப்பிட்ட இரண்டு வகைகளினதும் கூட்டு – மூல நிதி மற்றும் முன்னெடுப்புக்கான நிதி.

**மானியத் தொகை:** ஐக்கிய அமெரிக்க டொலர்கள் 13,000 – 47,000

**காலப்பகுதி:** பன்னிரெண்டு தொடக்கம் பதினெட்டு மாதங்கள் [01 செப்டம்பர் 2024 – 30 ஏப்ரல் 2026 வரையான காலப்பகுதிக்குள்]

**முக்கிய பதங்கள்:** பேணல், செழித்தல், GBV இனை முன் தடுத்தல் மற்றும் தீர்த்தல்

# தகுதியுடைமை

FON திட்டத்தின் கீழ் உப மானியம் ஒன்றுக்கு விண்ணப்பிக்கும் CSO க்கள் பின்வரும் விடயங்களைக் கொண்டனவாக இருக்க வேண்டும்:

* பால்நிலை சமத்துவத்துக்கு சார்பானவையாக காணப்படல் அத்துடன் GBV இனை முன் தடுக்க அல்லது/அத்துடன் தீர்த்தல் என்பவற்றுக்காக செயற்பாடுகளை அமுல்படுத்தல் என்பவற்றில் அர்ப்பணிப்புடன் இருத்தல்.
* கட்டமைப்பு ரீதியாக புறக்கணிக்கப்பட்ட மக்களுக்காக / மக்களுடன் பணி புரியும் ஒரு பெண்ணிலைவாத CSO ஆக இருத்தல்
* இலங்கை அல்லது பங்களாதேஸை தளமாகக் கொண்டிருத்தல்.
* கட்டமைப்பு ரீதியாக புறக்கணிக்கப்பட்ட சமூகங்களுடன் பணி புரியும், இளம் பெண்ணிலைவாத செயற்பாட்டாளர்களால் உருவாக்கப்பட்ட CSO க்கள்.
* பதிவு செய்யப்பட்ட நிறுவனங்கள் அத்துடன் நடைமுறை அல்லது அரசியல் காரணங்களால் சட்ட ரீதியான அமைப்பாக (பதிவு செய்யப்படாத) அல்லாது காணப்படும் நிறுவனங்கள் / இயக்க இயங்கு தளங்கள் விண்ணப்பிக்க தகுதி வாய்ந்தன.

**விண்ணப்பிக்க ஊக்குவிக்கப்படும் அமைப்புகள்:**

தமது உள்ளூர் சூழமைவில் குறிப்பாக உயர்வான மட்டங்களில் பாரபட்சம், பால்நிலை சமத்துவமின்மைகள் அத்துடன் பால்நிலை அடிப்படையில் அமைந்த வன்முறைகளை எதிர்கொள்ளும் பின்வருவன போன்ற குழுக்களை சேர்ந்த மக்களுடன் பணி புரியும் அல்லது அவ்வாறான மக்களால் தலைமை தாங்கப்படும் நிறுவனங்கள் குறிப்பாக விண்ணப்பிக்க ஊக்குவிக்கப்படுகின்றன.

* LGBTI+ சமூக உறுப்பினர்கள் அத்துடன், பொதுவாக, பல்வகைத்தன்மை மிக்க பாலியல் நாட்டம் மற்றும் பால்நிலை அடையாளங்களைக் கொண்ட மக்கள்.
* மாற்றுத்திறனுடன் வாழும் மக்கள்.
* HIV/AIDS உடன் வாழும் மக்கள்.
* இன, குல அல்லது ஆதிவாசி சிறுபான்மைகள் (தமது உள்ளூர் சூழமைவில்).
* உள்ளக இடம்பெயர்வுக்கு உட்படுத்தப்பட்ட, புலம்பெயர் மற்றும் அகதி நிலையில் காணப்படும் மக்கள்.
* பாலியல் தொழிலாளர்கள்.
* இளைஞர் குழுக்கள்.
* தமது உள்ளூர் சூழமைவில் குறிப்பாக உயர்வான மட்டங்களில் பாரபட்சம், பால்நிலை சமத்துவமின்மைகள் அத்துடன் பால்நிலை அடிப்படையில் அமைந்த வன்முறைகளை எதிர்கொள்ளும் வேறு ஏதாவது சமூகத்தின் உறுப்பினர்கள்.

**தகுதியற்றன:** தனிநபர்களின் முன்னெடுப்புகள், பொது/அரச அமைப்புகளால் அளிக்கை செய்யப்படும் முன்னெடுப்புகள் அத்துடன் GBV கருப்பொருளில் பணி புரியாத நிறுவனங்கள்.

# தெரிவு அளவுகோல்கள்

* CSO இலங்கை அல்லது பங்களாதேஸை தளமாகக் கொண்டிருக்க வேண்டும்.
* பால்நிலை சமத்துவம் அத்துடன் பால்நிலை அடிப்படையில் அமைந்த வன்முறையை முன் தடுப்பதில் அல்லது/அத்துடன் தீர்ப்பதில் நிறுவனத்தின் அர்ப்பணிப்பு மட்டம். அதாவது; நிறுவனத்தின் பெண்ணிலைவாத அர்ப்பணிப்பு, பல்வகைத்தன்மை மீதான அதன் அர்ப்பணிப்பு, மிகவும் பாதிப்புறும் ஏதுநிலையில் உள்ள அத்துடன் கட்டமைப்பு ரீதியாக புறக்கணிக்கப்படும் சமூகங்களுக்கு பால்நிலை நீதியுடன் பாரபட்சம் இன்றி சேவைகளை வழங்குதல், முகாமைத்துவ இயலுமை, GBV மற்றும் பால்நிலை சமத்துவம் என்பன தொடர்பில் நிறுவனத்தின் பங்களிப்பு.
* முன்மொழியப்படும் திட்டத்தில் உள்ள முன்னெடுப்பின் பொருத்தப்பாடு, விளைதிறன் மற்றும் வினைத்திறன்; உணரக் கூடிய அடைவுகள்; முக்கியமான பல்கிப் பெருகும் விளைவுகள்.
* உப மானியங்கள் வழங்கப்படும் வேளை, நிதிகளை அணுகுவதில் மட்டுப்பாடுகளை எதிர்கொள்ளும் அமைப்புகள் மீது குறிப்பான கவனம் செலுத்தப்படும்.

தொடர் செயன்முறை, ஒப்பந்தங்கள், அத்துடன் கடப்பாடுகள் என்பன இந்த ஆவணத்தின் பின்னிணைப்பு A இல் நோக்கப்படலாம்.

# முக்கிய திகதிகள் IMPORTANT DATES

* விண்ணப்பதாரிகள் தமது கருதுகோள் குறிப்பை 20 மே ’24 ஆம் திகதிக்கு முன்னர் சமர்ப்பிக்க வேண்டும்.
* உங்களின் கருதுகோள் குறிப்பு தெரிவு செய்யப்பட்டால், CREA அமைப்பு முழுமையான விண்ணப்பத்தை சமர்ப்பிக்குமாறு 3 ஜூன் ’24 ஆம் திகதி கோரும்.
* அழைக்கப்பட்ட விண்ணப்பதாரிகள் தமது முழுமையான விண்ணப்பத்தை 3 ஜூலை ’24 ஆம் திகதிக்கு முன்னர் சமர்ப்பிக்க வேண்டும்.
* தெரிவுக்குழு முழுமையான விண்ணப்பங்களை மீளாய்வு செய்து நீங்கள் உரிய கவனம் படிநிலைக்கு நீங்கள் தெரிவு செய்யப்பட்டால் அதனை உங்களுக்கு 31 ஜூலை ’24 ஆம் திகதியளவில் தெரிவிக்கும்.
* உரிய கவனம் தொடர் செயன்முறையை CREA அமைப்பு முன்னெடுப்பதுடன் தெரிவு தொடர் செயன்முறையின் இறுதியாக்கத்தை 31 ஆகஸ்ட் ’24 ஆம் திகதியளவில் அறிவிக்கும்.
* தெரிவு செய்யப்பட்ட நிறுவனங்கள் CREA அமைப்புடன் ஒப்பந்தங்களில் 23 ஆகஸ்ட் ’24 ஆம் திகதியளவில் கைச்சாத்திடும்.

# விருப்பு வெளிப்படுத்தல் (EOI) சமர்ப்பிப்பு

* விருப்பு வெளிப்படுத்தலை சமர்ப்பிக்குமாறு CREA அமைப்பு பெண்ணிலைவாத நிறுவனங்கள் / குழுக்களுக்கு இத்தால் அழைப்பு விடுக்கின்றது.
* ஆங்கிலத்தில் மாதிரி விண்ணப்ப படிவம் இந்த ஆவணத்தின் பின்னிணைப்பு A இல் உள்ளது.
* சிங்களம், தமிழ் மற்றும் பங்களா மொழி மூல விண்ணப்ப படிவங்கள் பின்வரும் இணைப்பில் பெறப்படலாம்: <https://drive.google.com/drive/folders/1hw4BgIhkyhSYVvqY8rPWUEETxU-9XvU8?usp=drive_link>
* பூர்த்தி செய்யப்பட்ட விண்ணப்ப படிவங்களை 20 மே 2024 திகதிக்கு முன்னர் ‘fon@creaworld.org’ என்ற மின்னஞ்சலுக்கு அனுப்பி வைக்கவும். மின்னஞ்சல் விடயம் ‘*EOI-Develop grant: ‘****உங்கள் நிறுவனத்தின் பெயர்’ என அமைந்திருக்க வேண்டும்.*** *name of your organization’*

# ஆதரவு மற்றும் அணுகல்

* CREA அமைப்பில் நாம் பங்காண்மை விண்ணப்பத்தை சமர்ப்பிக்கும் அனைத்து குழுக்களுக்கும் சம அணுகலை உறுதி செய்ய பாடுபடுகின்றோம். உங்களுக்கு மிகவும் சௌகரியமான மொழியில் மானிய விண்ணப்ப படிவத்தை நிரப்புவதற்கு நாம் உங்களை நாம் ஊக்குவிக்கின்றோம் அத்துடன் தெரிவு தொடர் செயன்முறையில் உங்களுக்கு சமமான கவனம் வழங்கப்படுவதற்கு நாம் உறுதியளிக்கின்றோம்.
* இந்த விண்ணப்ப படிவத்தை நிரப்புவதில் உங்களுக்கு வேறு ஏதாவது சிரமம் ஏற்பட்டால் அல்லது வேறு ஏதாவது ஆதரவு அவசியமானால், ‘fon@creaworld.org’ என்ற மின்னஞ்சல் ஊடாக எம்மை தொடர்பு கொள்ளவும்.

# பின்னிணைப்பு A: தொடர் செயன்முறை, ஒப்பந்தங்கள் மற்றும் கடப்பாடுகள் தொடர்பான மேலதிக விபரங்கள்

விண்ணப்ப தொடர் செயன்முறை

* **சமர்ப்பிக்கப்படும் கருதுகோள் குறிப்புகளை** CREA **அமைப்பு பகுப்பாய்வு செய்யும். குறுகிய பட்டியலுக்குள் உள்ளடக்கப்படும் நிறுவனங்களுக்கு தமது முழுமையான விண்ணப்ப ஆவணங்களை சமர்ப்பிக்க கோரும் மின்னஞ்சல் அனுப்பப்படும்.**
* **முழுமையான விண்ணப்பங்கள் ஆசியாவுக்கான பிராந்திய ஒருங்கிணைப்பு மற்றும் அறிவுரைக் குழுவின்** (RCAC) **உறுப்பினர்களால் மதிப்பீடு செய்யப்பட்டு பயனாளி** CSO **வின் இறுதித் தெரிவுக்காக அம்மதிப்பீடு உறுப்பினர்களால் குழுவுக்கு அளிக்கை செய்யப்படும். மதிப்பீட்டு தொடர் செயன்முறை பக்கச்சார்பின்மை, இரகசியம் பேணல், அத்துடன் நலன்களின் முரண்பாடு இல்லாத நிலை ஆகிய கொள்கைகளை பின்பற்றி நடத்தப்படும்.**
* **வெளிப்படைத்தன்மை, பக்கச்சார்பின்மை அத்துடன் தனிப்பட்ட தரவுகளின் பாதுகாப்பு என்பன உறுதி செய்யப்படும்.**
* CSO **க்களின் நிதியியல் கோரிக்கைகளை** RCAC **உறுப்பினர்கள் முழுமையான வெளிப்படைத்தன்மை, பக்கச்சார்பின்மை, அத்துடன் தனிப்பட்ட தரவுகளின் பாதுகாப்பு என்பவற்றை பேணியவாறு ஆய்வு செய்வர். பொருத்தமான தேசிய அல்லது/அத்துடன் பிராந்திய தரவுப் பாதுகாப்பு சட்டங்கள் பிரயோகம் மிக்கனவாகக் காணப்படும்.**

தகவல்கள் மற்றும் ஒப்பந்த ஏற்பாடுகள்

* தீர்மானம் நேர்மறையானதாக அமையுமானால், நிதிகளின் பரிமாற்றம் அத்துடன் அவற்றின் பரிமாற்ற பொறிமுறை (ஒப்பந்தத்தில் உடன்பாடு காணப்பட்ட தவணைக் கொடுப்பனவு கால அட்டவணைக்கு ஏற்ப) என்பவற்றை அனுமதிக்கும் நோக்கில் ஆசிய கூட்டமைப்பின் தலைமை அமைப்பாக CREA, இரு தரப்புகளினதும் கடப்பாடுகள் மற்றும் பொறுப்புகளை விபரிக்கும் ஒப்பந்த கைச்சாத்திடலை முன்னெடுக்கும். நிதியளிக்கப்படும் நடவடிக்கைகளின் கண்காணிப்பையும் CREA அமைப்பு உறுதி செய்யும்.
* ஒப்பந்த கைச்சாத்திடலின் போது பதிவு செய்யப்படாத அமைப்புகள் ஒரு பதிவு செய்யப்பட்ட இலாப நோக்கற்ற அமைப்புடனான பங்காண்மை ஏற்பாட்டினைக் கொண்டிருக்க வேண்டும்.
* பயனாளி CSO இனால் நியாயப்படுத்தப்படும் போது, குறிப்பாக சாத்தியமான பாதுகாப்பு அபாயங்கள் காணப்படும் நிலையில் அளிக்கப்பட்ட மானியம் தொடர்பான அனைத்து ஆவணங்கள் மற்றும் தொடர்பாடல்களும் இரகசியமாக பேணப்படும்.

**நீங்கள் (பயனாளிகள்) எதற்கு கடப்பாடு கொண்டுள்ளீர்கள்?**

FON திட்டத்தில் இருந்து நிதியியல் ஆதரவைக் கோரும் CSO க்கள் பின்வருவன உள்ளடங்கலான விதிகளின் தொகுதி ஒன்றை பின்பற்றியொழுக வேண்டும்:

1. சரிபார்த்தல் நடவடிக்கைகளுக்கான (தகுதிச் சோதனை செய்தல்) தகவல்கள்

* FON திட்டத்துக்கு நிதியிடல் கோரிக்கை ஒன்றை சமர்ப்பிக்கும் CSO க்கள் நிதியியல் தடை விதிக்கப்பட்ட நிறுவனங்களின் பட்டியலுக்குள் உள்ளடக்கப்படவில்லை என்பதை உறுதி செய்வதற்காக அந்நிறுவனத்தின் ஒழுங்கமைப்பு மற்றும் ஆட்சி பற்றிய ஒரு முன்னரான சரிபார்த்தல் சோதனைக்கு உட்படுத்தப்படும் என்பதை அறிந்திருக்க வேண்டும். பணத்தூய்மையாக்கல் அத்துடன் பயங்கரவாதத்துக்கு நிதியிடல் என்பவற்றுக்கு எதிராக போராடுவதற்காக உருவாக்கப்பட்ட இப்பட்டியல்களில் ஐக்கிய நாடுகள் சபை, ஐரோப்பிய ஒன்றியம், மற்றும் பிரான்ஸ் என்பவற்றால் தடை செய்யப்பட்ட தனிநபர்கள், மக்கள், குழுக்கள் மற்றும் நிறுவனங்களின் பட்டியல்களும் உள்ளன. “தகுதிச் சோதனை” என அழைக்கப்படும் இக்கடப்பாடு திட்டத்துக்கு நிதியளிக்கும் ஃபிரென்ச் டிவலொப்மென்ட் ஏஜன்சி (AFD) இனால் கோரப்பட்டதாகும்.
* மானியம் ஒன்றுக்கு விண்ணப்பிக்கும் CSO, இயக்கம் அல்லது இயங்கு தளம் உங்களின் நாட்டில் சட்டரீதியாக பதிவு செய்யப்படாது காணப்பட்டால், அதன் பிரதிநிதிகள், குறிப்பாக நிதிகளை பெறுவதற்காக உறுதி செய்யப்பட்ட நபர் (நிறுவனம், இயக்கம் அல்லது இயங்கு தளம் தனது பெயரில் வங்கிக் கணக்கொன்றை கொண்டிராத போது) சரிபார்த்தல் செயற்பாடுகளுக்கு உட்படுத்தப்படுவார்.
* FON திட்டத்துக்கு நிதியளிப்பு கோரிக்கை சமர்ப்பிப்பதன் மூலம் நிறுவனங்கள் அல்லது அவற்றை பிரதிநிதித்துவம் செய்யும் நபர்கள் இந்த சரிபார்த்தல் செயற்பாடுகளை ஏற்றுக் கொள்கின்றனர். நிதியியல் தடை பட்டியல்களில் உள்ள CSO க்கள், இயங்கு தளங்கள் அல்லது இயக்கங்கள் FON திட்டத்தில் இருந்து எந்த வித நிதியளிப்புகளையும் பெற முடியாது.

*உங்களின் விண்ணப்பம் CREA அமைப்பினால் குறுகிய பட்டியலுக்குள் உள்ளடக்கப்பட்டால் மாத்திரம் பிரிவு B பிரயோகம் மிக்கதாக ஆகும்.*

1. “நேர்மையான உரிய கவனம்” பற்றிய தகவல்கள்

* FON திட்டத்துக்கு நிதியளிப்பு விண்ணப்பங்களை சமர்ப்பிக்கும் CSO க்கள் மீது, AFD அமைப்பின் கோரிக்கைக்கு ஏற்ப CREA அமைப்பினால் ஒரு “நேர்மையான உரிய கவனம்” பற்றிய சோதனை மேற்கொள்ளப்படும் என்பதை அறிந்திருக்க வேண்டும்.
* அடுத்ததாக, நிறுவனம் உண்மையாக காணப்படுதல், அதன் நம்பகத்தன்மை, CSO க்களின் நடவடிக்கைகள் மற்றும் அவற்றின் வளங்கள் இடையான தொடர்பு, அத்துடன் பொது இயங்கு தளங்களில் நிறுவனம் பற்றிய எதிர்மறையான தகவல்கள் காணப்படாமை என்பன போன்ற விடயங்கள் நம்பத்தகுந்த மற்றும் புறவய நிலை மிக்க மூலங்களின் ஊடாக சரிபார்க்கப்படும்.

*பிரிவுகள் C, D, மற்றும் E என்பன உங்களின் விண்ணப்பம் CREA அமைப்பினால் நிதியளிப்புக்காக தெரிவு செய்யப்பட்டால் மாத்திரம் பிரயோகம் மிக்கதாக ஆகும்.*

1. பயனாளி நிறுவனங்கள் மற்றும் அவற்றின் வழங்குநர்கள் சேவை வழங்குநர்கள் இடையான உறவு

* **இந்த மானியத்தினால் நிதியளிப்பு செய்யப்படும் செயற்பாடுகளின் அமுல்படுத்தலுக்கு தேவையான கொள்வனவுகள் மற்றும் சேவைகளின் வழங்கலுக்காக,** CSO **க்களின் வழங்குநர்கள் மற்றும் சேவை வழங்குனர்களின் கையொப்பம் “பயங்கரவாதத்துடன் தொடர்புடைய தடைகள் இன்மைக்கான பிரகடணம்” என அழைக்கப்படும் பிரகடணத்தில் பெறப்பட்டிருக்க வேண்டும். இது** AFD **அமைப்பினால் கட்டாயமாக்கப்பட்ட கோரிக்கையாகும். இக்கடப்பாட்டுக்கு பயனாளிகள் இணங்கியொழுகாத பட்சத்தில் மேற்கொள்ளப்படும் செலவுகள் தகுதியற்றனவாக ஆகுவதுடன் உரிய தொகைகளை நிறுவனங்கள் மீளளிப்பு செய்ய வேண்டும்.**
* **வழங்குநர்கள் மற்றும் சேவை வழங்குநர்கள் கையொப்பமிடும் பிரகடணத்தில் பின்வருமாறு கூறப்பட்டிருக்க வேண்டும்: “நாம் அத்துடன் எமது குழு உறுப்பினர்கள், வழங்குனர்கள், ஒப்பந்தகாரர்கள், ஆலோசகர்கள், அத்துடன் உப ஒப்பந்தகாரர்கள் எவரும் நிதியியல் தடை பட்டியல்களில் உள்ளடக்கப்படவில்லை.”**
* **உணவு வழங்கல்கள், பிரயாணம் மற்றும் இயக்க செலவுகள் (மின்சாரம், இணையம், வெப்பமாக்கல், சிறிய கணணிக் கருவிகள், தொலைபேசி போன்றன) நிறுவனங்களின் வழமையான இயக்கத்துடன் தொடர்பு பட்ட வழங்குநர்கள் மற்றும் சேவை வழங்குநர்களிடம் இருந்து செலவுகள் தொடர்பான கையொப்பமிடப்பட்ட பிரகடணம் ஒன்றைப் பெறும் தேவைப்பாடு இல்லை.**

1. **பெறப்பட்ட நிதியின் பயன்பாடு தொடர்பான கடப்பாடுகள் மற்றும் ஆதரவு ஆவணங்கள்**

* **மானிய நிதிகள்** CSO **வின் வங்கிக் கணக்குக்கு வங்கிப் பரிமாற்றம் மூலம் பரிமாற்றம் செய்யப்படும். பயனாளி மற்றும்** CREA **அமைப்பு என்பவற்றின் இடையே ஏற்படுத்தப்பட்ட உடன்பாட்டுக்கு ஏற்ப, ஒன்று அல்லது பல கொடுப்பனவுகளாக நிதிகள் பரிமாற்றம் செய்யப்படலாம்.**
* FON **திட்டத்தின் பயனாளிகள் ஒப்பந்தத்தில் உடன்பாடு காணப்பட்ட விடயங்களுக்கு ஏற்புடையதாக பெறப்பட்ட நிதிகளை பயன்படுத்த வேண்டும். நிதிகளின் பயன்பாட்டில் மேற்கொள்ளப்படும் எந்தவொரு மாற்றத்துக்கும்** CREA **அமைப்பின் முன் அனுமதி பெறப்பட வேண்டியதுடன் அவை சரியாக நியாயப்படுத்தப்பட வேண்டும்.**
* **அவ்வாறில்லாத பட்சத்தில், செலவுகள் தகுதியற்றனவாக ஆகுவதுடன் தொடர்புடைய மானியத் தொகையை பயனாளி மீளச்செலுத்த நேரிடும்.**
* **ஒதுக்கப்பட்ட நிதிகளின் நிருவாக மற்றும் நிதியியல் முகாமைத்துவம் தொடர்பில், குறிப்பாக செலவுகளுக்கான அனுமதி மற்றும் கொள்வனவுகளின் கட்டுப்பாடு தொடர்பில்,** CSO **தனது உள்ளக நடைமுறைகளை பின்பற்றும். பயனாளியிடம் எழுத்து வடிவில் அமைந்த நடைமுறைகள் இல்லாத நிலையில், வெளிப்படைத்தன்மை மற்றும் துறையின் சிறந்த நடைமுறைகளை உறுதி செய்யுமிடத்து, அவர்கள் தமது உள்ளக முறைகளை பின்பற்ற முடியும். கையூட்டு, இலஞ்சம், விலை நிர்ணயம், நலன்களின் முரண், போட்டித்தன்மையற்ற செயற்பாடுகள், அத்துடன் வேறு ஏதாவது ஒழுக்கமற்ற அல்லது விகிதசமமற்ற நடவடிக்கைகள் போன்ற மோசடியான வழங்கல் நடைமுறைகள் தொடர்பில் கூட்டணி உறுப்பினர்கள் பூச்சிய சகிப்புத்தன்மை கொள்கையை பின்பற்றுவர்.**
* **பயனாளிகள் தமது ஒப்பந்தங்களில் குறிப்பிடப்பட்டவாறு** FON **திட்டத்தின் சட்டக வடிவமைப்புக்குள் மேற்கொள்ளும் செலவுகளுக்கான ஆதரவு ஆவணங்களை (விலைப்பட்டியல்கள், பற்றுச் சீட்டுகள், சம்பளத் திரட்டு போன்றன)** CSO **க்கள் வைத்திருக்க வேண்டியதுடன் அவற்றை** CREA **அமைப்பு அல்லது/அத்துடன் கணக்காய்வாளர் கோரும் வேளை பகிர்ந்து கொள்ள வேண்டும்.**

1. **அறிக்கையிடல் கடப்பாடுகள்**

* **நிதிகளின் பயன்பாடு பற்றிய அறிக்கையிடலை பயனாளிகள் மேற்கொள்ள வேண்டும்.**
* **ஆகக் குறைந்தது, ஒப்பந்தத்தில் குறிப்பிடப்பட்டவாறு, பயனாளிகள்** CREA **அமைப்புக்கு நிதியிடப்பட்ட செயற்பாடுகள் மற்றும் திட்டத்தில் அமுல்படுத்தல் தொடர்பான விடயதான மற்றும் நிதியிடல் அறிக்கைகள், அதே போன்று அனைத்து ஆதரவளிக்கும் ஆவணங்களின் மூலப் பிரதிகள் அல்லது நகல்கள் சமர்ப்பிக்கப்பட வேண்டும்.**
* **திட்ட அமுலாக்கல் தொடர்பான அறிக்கையிடலில், பயனாளிகள் அனைத்து ஆவணங்கள், கதைகள், படங்கள், புகைப்படக் கோவைகள் போன்றவற்றை இணைக்க வேண்டும். தமது அறிக்கைகளை தயாரிப்பதில் நிறுவனங்கள் சிரமங்களை எதிர்கொள்ளும் போது, அவை அறிக்கை தயாரிப்பதில்** CREA **அமைப்பிடம் உதவு கோர முடியும்.**
* **சமர்ப்பிக்கப்பட்ட விடயதான மற்றும் நிதியியல் அறிக்கைகள் தொடர்பில், தெளிவூட்டல்கள், மேலதிக தகவல்கள், அல்லது ஆவணங்களை** CREA **அமைப்பு பயனாளிகளிடம் கோரலாம். இந்த அறிக்கைகளை அல்லது கோரப்பட்ட மேலதிக தகவல்களை சமர்ப்பிக்க தவறுதல் அளிக்கப்பட்ட நிதிகளை மீளளிக்கக் கோருவதற்கான நியாயப்படுத்தலாக அமையலாம்.**

# பின்னிணைப்பு B: விண்ணப்ப படிவம் – முதலாவது படிநிலை

# ஃபெமினிஸ்ட் ஒப்பர்ச்சுனிட்டீஸ் (FEMINIST OPPORTUNITIES NOW / FON)

விருப்புகளை வெளிப்படுத்துவதற்கான (**EOI)** படிவம்: மானியங்கள் மற்றும் பங்காண்மைகள்

நிதியிடல் வழி 2: அபிவிருத்தி (ஐக்கிய அமெரிக்க டொலர்கள் 13,**000 – 87,000)**

இந்த வடிவத்தின் ஊடாக FON திட்டத்தின் ‘அபிவிருத்தி மானிய நிகழ்ச்சித்திட்டத்துக்கு’ தமது விணணப்பங்களை பெண்ணிலைவாத வலையமைப்புகள் மற்றும் கூட்டணிகள் சமர்ப்பிக்க வேண்டும். இது விண்ணப்ப தொடர் செயன்முறையின் முதலாவது படிநிலையாகும். குறுகிய பட்டியலுக்குள் உள்ளடக்கப்படும் விண்ணப்பங்கள் மாத்திரம் விண்ணப்பத்தின் இரண்டாம் கட்டத்தை பூர்த்தி செய்வதற்கு தேவையான பணிப்புரைகள் மற்றும் ஆவணங்களைக் கொண்ட மின்னஞ்சலை பெற்றுக் கொள்ளும். இந்த படிவத்தை நிரப்புவதற்கு முன்னர், சமர்ப்பிப்பு வழிகாட்டல்கள் முழுமையாக வாசிக்குமாறு உங்களை வினயமுடன் வேண்டுகின்றோம்.

**A.** தகுதி சரிபார்த்தல் பட்டியல்

கோரப்படும் நிதிக்கான நடவடிக்கைகள் இலங்கை அல்லது/அத்துடன் பங்களாதேஸில் நடத்தப்படும் என நாம் உறுதி செய்கின்றேன்.

இந்த விண்ணப்ப படிவம் ஒரு பெண்ணிலைவாத சிவில் சமூக நிறுவனத்தால் சமர்ப்பிக்கப்படுகின்றது என நான் உறுதி செய்கின்றேன்.

இங்கு அளிக்கை செய்யப்பட்ட விண்ணப்பம் ஒரு பொது/அரச நிறுவனத்தில் இருந்து தோன்றியது அல்ல என நான் உறுதி செய்கின்றேன்

இங்கு அளிக்கை செய்யப்பட்ட விண்ணப்பம் ஒரு தனி நபரிடம் இருந்து தோன்றியது அல்ல என நான் உறுதி செய்கின்றேன்.

முன்மொழியப்படும் திட்டத்தின் நடவடிக்கைகள் பால்நிலை அடிப்படையில் அமைந்த வன்முறைகளை முன் தடுக்க அல்லது தீர்ப்பதில் கவனம் செலுத்துவன என நான் உறுதி செய்கின்றேன்.

**B. வலையமைப்பின் பின்னணி**

|  |  |
| --- | --- |
| 1. நிறுவனத்தின் விபரங்கள் | |
| நிறுவனத்தின் பெயர்: |  |
| தொடர்பு நபரின் பெயர் மற்றும் மின்னஞ்சல் முகவரி: |  |
| நிறுவனத்தின் பௌதீக முகவரி: |  |
| சராசரி வருடாந்த பாதீடு (2021-23): |  |
| உங்களின் நிறுவனம் பதிவு செய்யப்பட்டதா அல்லது பதிவு செய்யப்படாததா: |  |
| நிறுவனத்தை தொடங்கிய மாதம் மற்றும் வருடம்: |  |

|  |
| --- |
| **2. கிடைக்குமாயின், உங்கள் நிறுவனத்தின் முந்தைய பணிகள்/முன்னெடுப்புகளை குறிப்பிடும் சமூக ஊடக / இணையத்தள இணைப்புகளை வழங்கவும்.**  குறிப்பு: நீங்கள் கூகிள் ட்ரைவ் இணைப்புகளை பகிர்ந்தால் அவற்றின் அணுகலை உறுதி செய்யவும். |

|  |
| --- |
| **3. உங்களின் பல்வேறுபட்ட செயற்பாடுகள் பால்நிலை அடிப்படையில் அமைந்த வன்முறையை தீர்ப்பதன் ஒட்டு மொத்த சட்டக வடிவத்துடன் எவ்வாறு தொடர்புறுகின்றது?**  (குறிப்பு: தயவு செய்து 200 சொற்களுக்கு குறைவான சொற்களில் விளக்கவும்) |

**C.** முன்மொழியப்படும் முன்னெடுப்பு பற்றிய விபரங்கள்

|  |  |
| --- | --- |
| **4. கோரப்படும் தொகை (ஐக்கிய அமெரிக்க டொலர்கள் மற்றும் உள்ளூர் நாணயத்தில்):** | |
| உள்ளூர் நாணயத்தில் (LKR/BDT): |  |
| ஐக்கிய அமெரிக்க டொலர்களில்: |  |

   

|  |
| --- |
| **5. இந்த திட்டம் முன்மொழியும் நடவடிக்கைகள் இடம்பெறும் புவியியல் அமைவிடம்/அமைவிடங்கள்:**  *குறிப்பு: நீங்கள் மூல நிதிக்கு மாத்திரம் விண்ணப்பித்தால், உங்கள் நிறுவனம் முன்னெடுக்கும் நடவடிக்கைகள் இடம்பெறும் இடங்களைக் குறிப்பிடவும்.* |

|  |
| --- |
| **6. முன்மொழியும் திட்டம் இடம்பெறும் காலப்பகுதி:**  குறிப்பு: அனைத்து திட்டங்களும் ஏப்ரல் 30, *2026* இற்குள் பூர்த்தி செய்யப்பட வேண்டும். |

|  |
| --- |
| **7. முன்மொழியப்படும் முன்னெடுப்பினால் தீர்க்கப்படும் GBV இனை ஏற்படுத்தும் பிரதான கட்டமைப்பு காரணங்களை தயவு செய்து பட்டியல் படுத்தவும் (ஏதாவது இருப்பின்).**  குறிப்புகள்:   * *500* இற்கும் குறைவான சொற்களில் விளக்கவும் * *நீங்கள் மூல நிதிக்கு விண்ணப்பித்தால், உங்கள் நிறுவனத்தால் தீர்க்கப்பட்ட GBV இனை ஏற்படுத்தும் கட்டமைப்பு காரணங்களை பட்டியல் படுத்தவும்.* |

|  |
| --- |
| **8. முன்மொழியப்படும் திட்டத்தின் குறிக்கோள்கள் எவை?**  *குறிப்புகள்: 300* இற்கும் குறைவான சொற்களில் விளக்கவும்; நீங்கள் மூல நிதிக்கு மாத்திரம் விண்ணப்பித்தால், உங்கள் நிறுவனத்தின் குறிக்கோள்களை பட்டியலிடவும். |

|  |
| --- |
| **9. இந்த திட்டத்தின் பிரதான நடவடிக்கைகள் எவை?**  *குறிப்புகள்: 500* இற்கும் குறைவான சொற்களில் விளக்கவும்; நீங்கள் மூல நிதிக்கு மாத்திரம் விண்ணப்பித்தால், நீங்கள் குறிப்பிட்ட காலப்பகுதிக்குள் நீங்கள் முன்னெடுக்க திட்டமிட்டுள்ள நடவடிக்கைகளை பட்டியல் படுத்தவும். |

|  |
| --- |
| **10. இந்த திட்டத்தின் தனித்துவம் என்ன? முன்மொழியப்படும் திட்டத்தின் புத்தாக்கம் மிக்க பகுதிகள் எவை?**  *குறிப்புகள்: 500* இற்கும் குறைவான சொற்களில் விளக்கவும், நீங்கள் மூல நிதிக்கு மாத்திரம் விண்ணப்பித்தால், உங்கள் நிறுவனம் முன்னெடுக்க திட்டமிட்டுள்ள புத்தாக்கம் மிக்க அணுகுமுறைகளை பட்டியலிடவும். |

திகதி:

கையொப்பம்: